**ELTE BDPK Helyi Képviselet képviselő testület választás**

Az ELTE HÖK Ellenőrző Bizottságának elnöke az ELTE HÖK Ellenőrző Bizottságának döntése alapján képviselőválasztást ír ki, az ELTE HÖK Alapszabály és a 24/2022. (III.2.) ELTE HÖK Küldöttgyűlési határozat rendelkezései alapján, melynek során az ELTE BDPK HK Képviselő Testületének képviselői kerülnek megválasztásra.

Képviselőnek indulhat az ELTE BDPK HK minden aktív státuszú tagja. A Helyi Képviselet tagjai a nemzeti felsőoktatásról szóló 2011. évi CCIV. törvény 60. § (1) alapján meghatározott hallgatók közül azok, akik a BDPK-n folytatnak tanulmányokat.

**Választás rendje**

**Jelöltállítási időszak:** 2022. május 20. 00:00 – 2022. május 27. 23:59

**Bemutatkozási időszak:** 2022. május 20. 00:00 – 2022. június 04. 23:59

**Szavazási időszak:** 2022. június 05. 00:00 – 2022. június 19. 23: 59

A szavazás a Neptun felületén keresztül kerül lebonyolításra.

**Választókörzetek**

A választások az alábbi két választási körzetben zajlanak.

1. ELTE BDPK aktív nappali tagozatos képzésen résztvevő hallgatói.
2. ELTE BDPK aktív levelező tagozatos képzésen résztvevő hallgatói.

**Választható képviselők száma**

A választható képviselők számának pontos meghatározása az ELTE HÖK Alapszabály XII. Fejezet 25. § (2) bekezdése alapján történik. Választókerületenként minden megkezdett 50 fő beiratkozott hallgató után 1 Képviselőt kell választani. 2021/2022 II. félévében nappali képzési tagozaton 589 választójoggal rendelkező hallgató van, amelyre tekintettel 11 képviselő választható, levelező képzési tagozaton pedig 237 választójoggal rendelkező hallgató van, ennek értelmében 4 képviselő választható.

**Jelöltállítás**

A jelöltté válás érvényességi feltétele, hogy az alábbi dokumentumok maradéktalanul megküldésre kerüljenek az ELTE HÖK EB számára az eb@ehok.elte.hu email címre a jelöltállítási időszak végéig, továbbá az, hogy az alábbi feltételek hiánytalanul teljesüljenek a jelöltállítási időszak végéig. A jelöltállításra a 24/2022. (III.2.)ELTE HÖK küldöttgyűlési határozat alapján, elektronikus úton kerül sor.

1. A jelöltté válás szándékáról szóló nyilatkozat.
	1. A nyilatkozatot saját elektronikus aláírással kell hitelesíteni és az így aláírt dokumentumot az eb@ehok.elte.hu email címre, pdf formátumban kell megküldeni.
	2. Ezen dokumentum megküldése feltétele a 3. pont szerinti ajánláshoz való elektronikus felület létrehozásának és jelöltnek való biztosításának, azaz ennek hiányában 3. pont szerinti ajánlás nem gyűjthető.
2. A képviselőjelölt nyilatkozatának másolata arról, hogy a jelölést elfogadja és nincs olyan tisztsége, amely összeférhetetlen a képviselői megbízatással, illetve amennyiben van olyan tisztsége, amely összeférhetetlen a megbízatással, megválasztása esetén arról lemond; továbbá a jelölése nem ütközik a nemzeti felsőoktatásról szóló 2011. évi CCIV. törvény 60. § (2a) bekezdésének a) pontjába.
3. Az ELTE HÖK Alapszabály XII. Fejezet 27. § szerinti támogató nyilatkozat (továbbiakban: ajánlás) megfelelő számban való begyűjtése. Az ajánlások gyűjtése elektronikus úton folyik. Az ehhez szükséges elektronikus utat az ELTE HÖK Ellenőrző Bizottsága biztosítja. Az ELTE HÖK Ellenőrző Bizottsága az elektronikus utat haladéktalanul, de legkésőbb az 1. pont szerinti nyilatkozat benyújtását követő első munkanapon biztosítja a jelölt számára.
	1. A nappali tagozatos képzésen résztvevő hallgatói körzetben való jelöltség érvényes megszerzésének feltétele, hogy legalább 10 fő érvényes ajánlással támogassa a jelöltet.
	2. A levelező tagozatos képzésen résztvevő hallgatói körzetben való jelöltség érvényes megszerzésének feltétele, hogy az adott képzésen aktív státuszú legalább 10 fő érvényes ajánlással támogassa a jelöltet.
4. Aktív hallgatói jogviszony megléte, amelyet az ELTE HÖK Ellenőrző Bizottsága az elektronikus tanulmányi rendszerben hivatalból ellenőriz.

**Jelölés érvényességének és a választás eredményének megállapítása**

ELTE HÖK Alapszabály XII. fejezetének 29. § (4) és 31. § (2) bekezdés alapján a jelöltállítás és a választás eredményét az ELTE HÖK Ellenőrző Bizottsága állapítja meg.

**Jogorvoslat**

A jelölést megállapító döntés, és a választás eredményét megállapító döntés ellen a döntések közlésétől számított 3 munkanapon belül fellebbezéssel lehet élni, melyet ELTE HÖK Ellenőrző Bizottsága részére elektronikus formában az eb@ehok.elte.hu email címre kell eljuttatni.

További információ az eb@ehok.elte.hu e-mail címen kérhető.

Kelt: 2022. május 03.

Hajdu Zsófia s.k.

elnök

Ellenőrző Bizottság

ELTE HÖK